**ВЪТРЕШНИ ПРАВИЛА НА МЕДИЦИНСКИЯ ФАКУЛТЕТ НА**

**СУ „СВ. КЛИМЕНТ ОХРИДСКИ“**

**НАЦИОНАЛНАТА ПРОГРАМА „МЛАДИ УЧЕНИ И ПОСТДОКТОРАНТИ – 2“**

В съответствие с изискванията на НП „Млади учени и постдокторанти-2“ и Заповед на Ректора на СУ № РД-19-256 от 20.07.2022 г. за преразпределение на средствата на Медицинския факултет за първия етап на Програмата са предоставени на 42 890,65 лева.

Средствата, предоставени на МФ за първия етап на Програмата, следва да бъдат усвоени до 30.11.2023 г., а отчетът за постигнатите резултати да бъде изготвен до 31.12.2023 г. при спазване на Указания за изпълнение на Програмата и правилата, приети Академичния съвет.

На конкурсен принцип и с прозрачни правила и критерии ще бъдат подбрани и назначени млади учени и постдокторанти в следните категории:

* + МУ – учени, които са придобили първа магистърска степен не по-рано от 31.12.2013 г. Избраните кандидати, **работещи в СУ** ще бъдат назначени на допълнителен трудов договор (или допълнително споразумение). Избраните кандидатите, които **не работят в СУ** ще бъдат назначени на срочен трудов договор за изпълнение на конкретна научноизследователска задача, описана в проектно предложение, след успешно издържан конкурс.
  + ПД – учени, придобили ОНС „доктор“ след 31.12.2018 г. Избраните кандидатите, **работещи в СУ** ще бъдат назначени на допълнителен трудов договор (или допълнително споразумение). Учени, които **не работят** по основен трудов договор, и са защитили докторска степен не по-рано от 31.12.2018 г. година ще да бъдат назначени като изследователи R2 (постдокторант) на срочен трудов договор за изпълнение на конкретна научноизследователска задача, описана в проектно предложение, след успешно издържан конкурс.

Размерът на възнагражденията на одобрените кандидати ще бъде определен в съответствие Заповедта на министъра на образованието и науката РД-09-3450/30.06.2022 – Указания за изпълнение на Програмата и с размера на предоставения бюджет на МФ.

Условията за кандидатстване и критериите за оценка и подбор ще бъдат обявени публично на интернет страниците на МФ и на СУ, а за позициите за постдокторанти – и на електронния портал Euraxess.

Формуляр за проектно предложение и образец на карта за експертна оценка на проектно предложение ще бъдат публикувани като част от обявата за конкурса.

Уведомяването на одобрените кандидати ще стане до 10 дни след крайния срок за подаване на документи за участие в конкурса. Информацията ще бъде оповестена и на интернет страницата на МФ, в съответствие с изискванията за защита на личните данни.

Одобрените кандидати ще подпишат срочни трудови договори по доклад на Декана.